**JÁTÉKOS SPORTVERSENY**

**VERSENYKIÍRÁS**

**Gödöllő körzeti Diákolimpia**

**2021-2022**

**A verseny célja:** az életkori sajátosságoknak megfelelő és tantervi anyagra épülő sor- és váltóversenyekkel versenyzési lehetőség biztosítása alsó tagozatos tanulók számára. A mozgásanyagra épülő gyakorlás, felkészülés és versenyzés során a csapat együttműködésének és a fair play szellemiségének kialakítása.

**A verseny résztvevői:** I. és II. korcsoportos fiú és lány vegyes csapatok.

Csapatlétszám: 18 fő (9 fiú és 9 lány)

A csapat összeállítása évfolyamonként:

2013. évben született 2 fiú és 2 lány

2012. évben született 2 fiú és 2 lány

2011. évben vagy után született 2 fiú és 2 lány

**A verseny időpontja:** 2021. november 16. (kedd) 13,00 **(érkezés 12,40-től, addig óra van!!)**

**A verseny helyszíne:** Gödöllői Damjanich János Általános Iskola

 2100 Gödöllő, Batthyány Lajos u. 32

**Felversenyzés** egy évfolyammal feljebb engedélyezett, de az adott versenyen belül a versenyző csak abban az évfolyamban szerepelhet, amelyikbe benevezték.

Egy-egy feladatot 12 játékos (6 fiú – születési évenként 2 fő - és 6 lány – születési évenként 2 fő) hajt végre, feladatonként 6 tanuló (3 fiú és 3 lány) cserélhető. A csapatok összeállítása fordulóként változtatható.

A kijelölt 20 feladatból megyedöntővel bezárólag a kiválasztott 10 feladat szerepel, az országos versenyeken a 20 feladatból helyszíni sorsolással 10+1 feladat kerül kiválasztásra.

A körzeti versenyek megrendezésének határideje 2021. december 3.

A megyei elődöntők megrendezésének határideje 2021. december 17.

A megyedöntőt 2022. január 16-ig kell megrendezni.

Egyéb kérdésekben az „Általános szabályok” (ld. Diákolimpiai versenykiírás 2021/2022) rendelkezései érvényesek.

**Fontos: nevezni már a körzeti fordulóra is csak elektronikus nevezéssel lehet!!! A versenyen csak érvényes diákigazolvánnyal, vagy annak hiányában fényképpel ellátott, lepecsételt, igazgató által aláírt tanulói jogviszonyt igazoló nyomtatvánnyal lehet részt venni már a körzeti fordulón is. Amennyiben nincs fénykép a kiállított igazoláson, arcképes igazolvány bemutatása kötelező. Szükséges még a TAJ kártya, vagy annak másolata.**

A kísérő köteles az Igazoló Bizottság részére bemutatni a megbízásának tényét igazoló nevezési lapot vagy megbízólevelet.

Javasolt átnézni a 2021/2022-es tanév versenykiírását, mert vannak változások egyes sportágaknál a korábbi évekhez viszonyítva. Az MDSZ honlapján megtalálható frissített játékgyűjteményt is érdemes átnézni a feladatok gyakorlása előtt. A bombázó feladatnál az a változás, hogy a gumilabda helyett kötelező a szivacskézilabda használata.

Fentiek hiánya a versenyből való kizárást jelenti, mely ettől a tanévtől szigorúan betartásra is kerül.

Mindenkinek jó felkészülést és eredményes versenyzést kívánunk.

Gödöllő, 2021. október 14. Lencsés Csaba, Tóth Tibor

**JÁTÉKOS SPORTVERSENY FELADATAI**

**2021/2022**

***A Játékos Sportverseny Albizottság által kijelölt 20 feladatból a szervezők a Gödöllő körzeti versenyen az alábbi 8 feladatot választották.***

***1/1 Krumpliültetés***

***2/3 Talicskaváltó***

***3/1 Akadálypálya***

***4/2 Floorball-váltó***

***6/1 Labdahordás***

***7/1 Karikakirakó***

***8/1 Szlalomozz a labdával***

***9/2 Akadályon át***

A továbbjutó csapatoknak az alábbi 10 feladatból kell még felkészülni, mert a felső szintű versenyeken a 20 feladatból helyszíni sorsolással döntik el az adott versenyen végrehajtandó 10 feladatot.

1/3 – Társhordás Karikával

2/1 – Négykézlábjárás

3/2 – Alagúton át

4/1 – Utazó labda

5/1 – Kötélhajtás

6/3 – Bújj és karikában fuss!

7/2 – Kalapos váltó

8/2 – Szlalom kézilabda

9/1 – Karikán az akadály

10/2 – Bombázó